Diari Oficial de la Generalitat Valenciana


Sumari del DOGV 4786, del 30-06-2004 (2004/6608)

Informació pública de l'aprovació i adjudicació del programa d'actuació integrada de la unitat d'execució única del sector 5 La Coma del sòl urbanitzable industrial.
---------------------------------------------------------------------------------------------------------------------------------------------------------------------

### Dades del document

Número de DOGV
:   4786

Data del DOGV
:   30-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6608


Organisme emissor
:   Ajuntament de Carcaixent

Tipus de document
:   Anunci

Informació pública de l'aprovació i adjudicació del programa d'actuació integrada de la unitat d'execució única del sector 5 La Coma del sòl urbanitzable industrial. [2004/F6608]
  
El Ple de l'Ajuntament de Carcaixent de data 29 de gener de 2004 ha adoptat l'acord relatiu a l'aprovació del programa d'actuació integrada del sector industrial número 5 La Coma, presentat per la mercantil Hort de Senent, SL, en el següent sentit succintament:
  
Primer. Programar l'actuació integrada de la unitat d'execució única del sector 5 La Coma del sòl urbanitzable industrial, pel procediment de gestió indirecta.
  
Segon. Aprovar l'informe de les al·legacions presentades, en els termes que allí s'arrepleguen en document degudament autenticat.
  
Tercer. Adjudicar provisionalment l'execució del programa d'actuació integrada del sector industrial número 5 La Coma, a la mercantil Hort de Senent, SL, atés que la seua proposició juridicoeconòmica és adequada per al desenvolupament de l'alternativa tècnica proposada, amb les modificacions que afecten el pla parcial, el projecte d'urbanització que es tramitarà posteriorment i la proposició juridicoeconòmica.
  
Quart. L'execució del programa de referència s'ajustarà a les modificacions que, si és procedent, s'introduïsquen, com a conseqüència de la concessió de la cèdula d'urbanització, i assumisca definitivament la condició d'agent urbanitzador als efectes previstos en la Llei Reguladora de l'Activitat Urbanística.
  
Cinqué. En la gestió del sòl es tindran en compte les sol·licituds d'expropiació formulades per Amparo Piqueres Cabrera (al·legació núm. 7) i Juan Carlos Serra Martí (al·legació núm. 8).
  
Sisé. Aprovar la cessió, substanciada en escriptura pública, dels drets de la mercantil Hort de Senent, SL, en la seua condició d'urbanitzador del sector industrial esmentat, en la també mercantil Llanera, SL, amb la qual SE subscriuran els compromisos i les obligacions assumides, i que haurà de presentar les corresponents garanties per a assegurar l'execució i compliment de l'esmentat programa, tot allò de conformitat amb allò que estableix l'article 29.11) en relació amb el 32.C) de la Llei Autonòmica 6/1994, de 15 de novembre.
  
Seté. Una vegada introduïdes les modificacions que s'arrepleguen en la present resolució, que es procedisca a complir, a efectes del registre administratiu del programa aprovat, i a la publicació del present acord d'aprovació i adjudicació, conforme a allò que estableix l'esmentada Llei 6/1994, en el seu article 49, així com a notificar-ho a tots els interessats, amb advertència dels recursos que procedeixen davant d'esta i als altres efectes que respecte a cadascun d'estos corresponguen legalment.
  
Huité. Facultar l'alcaldessa per a signar tots els documents que siguen necessaris a fi d'executar allò acordat.
  
Així mateix i mitjançant el Decret de l'Alcaldia número 1.283/2004 de data 1 de juny de 2004, s'ha aprovat la documentació presentada per la mercantil Llanera, SL, per ser conforme amb les modificacions del pla parcial del sector industrial número 5 La Coma del Pla General d'Ordenació Urbana de Carcaixent, introduïdes per l'acord del Ple de la corporació abans esmentat.
  
La qual cosa es fa publica als efectes d'allò que disposa l'article 59.5 de la Llei de Règim Jurídic de les Administracions Públiques i Procediment Administratiu Comú.